stanford-oval/wikipedia huggingface dataset:
Fritz Todt
Nuoruus, opinnot ja työura

Fritz Todt syntyi ylempään keskiluokkaan kuuluneeseen perheeseen. Hänen isänsä omisti tehtaan.
Todt aloitti 1911 opintonsa Münchenin teknillisessä yliopistossa. Hän palveli ensimmäisessa maailmansodassa aluksi jalkaväessä ja myöhemmin ilmavoimissa. Hänelle myönnettiin ansioistaan rautaristi.[lähde? ] Sodan jälkeen vuonna 1920 hän päätti opintonsa Karlsruhessa ja alkoi työskennellä rakennusyhtiö Sager & Woernerilla.
Todt liittyi varhaisessa vaiheessa tammikuussa 1922 Saksan kansallissosialistiseen työväenpuolueeseen. Vuonna 1931 hänestä tuli SA:n Oberführer ja puolueen taloustekniikan ja työvoimanvälityksen toimiston tekninen asiantuntija. Hän myös väitteli vuonna 1931 tohtoriksi (väitöskirjan otsikko oli: Fehlerquellen beim Bau von Landstraßendecken aus Teer und Asphalt, suom. Maanteiden terva- ja asfalttipäällystyksen virheiden lähteitä).
Toinen maailmansota

Kun Adolf Hitleristä tuli Saksan valtakunnankansleri, Todt nimettiin Saksan tiestön ylitarkastajaksi (Generalinspektor für das deutsche Straßenwesen) ja hänen vastuulleen tuli uusi moottoriteiden (Reichsautobahnen) rakennusyhtiö. Todt sai vielä 1938 vastuulleen läntisen puolustuslinjan Siegfried-linjan rakentamisen. Hän perusti työpalvelujärjestö Organisation Todtin, jotta linja voitaisiin saada valmiiksi mahdollisimman nopeasti.
Todti nimettiin maaliskuussa 1940 varusteluministeriksi (Reichsminister für Bewaffnung und Munition). Hänen vastuullaan on muun muassa Atlantin vallin rakentaminen Alankomaihin, Belgiaan ja Ranskan pohjoiselle rannikolle. Todt oli useasti erimielisyyksissä Hermann Göringin kanssa, mutta Hitler arvosti Todtia suuresti. Hitler teki tästä vuonna 1941 teiden, vesiteiden ja voimaloiden ylitarkastajan.
Neuvostoliittoon hyökkäämisen jälkeen Todtin vastuulle tuli infrastruktuurin jälleenrakentamisesta huolehtiminen. Tehtyään tarkastusretken itärintamalle hän ilmoitti Hitlerille, että ilman parempaa kalustoa ja tarvikkeita olisi parasta lopettaa sota Neuvostoliittoa vastaan.
Vaikka Todt epäili vahvasti Saksan mahdollisuutta sodassa, hän palveli uskollisesti maatansa. Hän kuitenkin vältti läheisia suhteita puolueen johtohenkilöihin ja pyrki pysymään erossa kaikista valtataisteluista.
Varusteluministeri Todtin palatessa 8. helmikuuta 1942 Rastenburgista, jossa oli tavannut Hitlerin, häntä kuljettanut lentokone räjähti ja syöksyi maahan. Hänen seuraajansa Albert Speer oli ollut aikeissa osallistua samalle lennolle.
Aiheesta muualla

Kuvia tai muita tiedostoja aiheesta Fritz Todt Wikimedia Commonsissa
Fritz Todtin hauta.
Eurooppalainen Suomi

Eurooppalaisen Suomen slogan
Eurooppalainen Suomi ry on kaikille Eurooppa-asioista kiinnostuneille avoin kansalaisjärjestö, joka suhtautuu myönteisesti Euroopan yhdentymiseen, mutta tahtoo samalla kehittää Euroopan unionia nykyistä tehokkaampaan, avoimempaan ja demokraattisempaan suuntaan tunnuslauseenaan "parempaa Eurooppaa rakentamassa". Järjestö toimii EU- ja Eurooppa-järjestöjen kansallisena kattojärjestönä Suomessa ja sen sisarjärjestöjä ovat Eurooppanuoret ry, Eurooppanaiset ry, Eurooppafederalistit ry, Euroopan kulttuuriyhdistys (EKSO) ry ja Euroklubi ry.
Eurooppalainen Suomi ry toimii poliittisesti sitoutumattomana, mutta yhteistyössä kaikkien puolueiden kanssa EU-politiikan keskustelufoorumina Suomessa ja tiedottaa kansalaisille ajankohtaisista EU-kysymyksistä. Useimmat puolueet kansanedustajineen ovat edustettuina järjestön hallituksessa. Järjestöön kuuluu tuhansia henkilöjäseniä sekä suuri joukko yhteisöjäseniä, kuten Elinkeinoelämän Keskusliitto, SAK, STTK, AKAVA, MTK,Suomen Ammattiin Opiskelevien Liitto – SAKKI, SAMOK, Suomen Lukiolaisten Liitto ja Suomen ylioppilaskuntien liitto.
Eurooppalaisen Suomen toiminta keskittyy yhteiskunnalliseen vaikuttamiseen ja kansalaiskeskustelun edistämiseen EU- ja Eurooppa-politiikasta, jota kansalaisjärjestö toteuttaa muun muassa Euroopan Suunta -podcastin, seminaarien ja webinaarien, julkaisujen, kannanottojen ja valtakunnallisten tapahtumien, kuten Eurooppa-päivän ja Turun Eurooppa-foorumin kautta.
Eurooppalainen Suomi pyrkii toiminnallaan lisäämään kansalaisten aktiivisuutta, keskustelua EU:sta ja eurooppalaisista teemoista laajemminkin sekä lisäämään ja parantamaan kansalaisten ja kansalaisjärjestöjen vaikutusmahdollisuuksia Euroopassa.
Eurooppalainen Suomi jakaa tunnustusta Vuoden eurooppalainen.
Historia

Eurooppalainen Suomi perustettiin 31. tammikuuta 1994. Suomen liittymisestä Euroopan unioniin järjestettiin 16. lokakuuta 1994 kansanäänestys, jota edelsi runsaasti tiedotusta ja kansalaiskeskustelutilaisuuksia. Eurooppalainen Suomi kampanjoi tuolloin Suomen jäsenyyden puolesta.
Tarkoitus

Yhdistyksen toiminnan tarkoituksena on:
edistää jäsenyhteisöjen EU- ja kansainväliseen politiikkaan liittyviä pyrkimyksiä Suomessa ja Euroopassa
toimia jäsenyhteisöjen yhteisenä keskustelufoorumina ja ajatushautomona Suomen EU-politiikkaa muotoiltaessa
edistää Suomen EU-jäsenyyden vaikutuksiin, Euroopan unioniin, ulko- ja turvallisuuspolitiikkaan sekä Euroopan integraatioon liittyvää kansalaiskeskustelua ja poliittista päätöksentekoa,
syventää Eurooppa-tietoutta ja yhdentymisen aatteellisten, poliittisten ja taloudellisten perusteiden tuntemusta Suomessa,
aktivoida kansalaisia ja erityisesti nuoria äänestäjiä osallistumaan Euroopan parlamentin vaaleihin ja edistää demokratiaa,
toimia julkisena keskustelufoorumina ja asiantuntijatahona Suomen EU-politiikkaa muotoiltaessa, ja
edistää eurooppalaisen kulttuurin tuntemusta Suomessa sekä Suomen ja muiden EU-maiden välistä kulttuurivaihtoa ja kanssakäymistä mm. Eurooppa-päivää viettämällä.
Yhdistys on kansainvälisen Eurooppa-liikkeen eli European Movement International – Mouvement Europeén -järjestön (kotipaikka Bryssel) suomalainen jäsenjärjestö. Yhdistyksen toiminta on valtaosin Euroopan unioniin liittyvää tiedotus-, julkaisu- ja koulutustoimintaa.
Organisaatio

Vuosikokouksen valitsemaan yhdistyksen hallitukseen kuuluu nelihenkisen puheenjohtajiston lisäksi 10 varsinaista ja 14 varajäsentä. Yhdistyksen puheenjohtajana toimii kansanedustaja Ville Kaunisto. Aiemmin yhdistyksen puheenjohtajina ovat toimineet muun muassa Jouni Ovaska,Riitta Myller, Miapetra Kumpula-Natri, Olli-Pekka Heinonen, Ville Itälä ja Jari Vilén.
Eurooppalaisen Suomen toimistoa, joka sijaitsee Helsingin Etelärannassa, johtaa toiminnanjohtaja Totti Sivonen. Yhdistyksen sisarjärjestön Eurooppanuorten toimisto sijaitsee samoissa tiloissa.
Organisaatio > Puheenjohtajat

Olli-Pekka Heinonen 1996–2000
Ville Itälä 2000–2001
Jari Vilen 2002–2006
Miapetra Kumpula-Natri 2007–2013
Riitta Myller 2013–2016
Jouni Ovaska 2016–2019
Ville Kaunisto 2020–2023
Jani Kokko 2024–
Organisaatio > Toiminnanjohtajat

Matti Viialainen 1996–2000
Reijo Paananen 2000–2003
Sanna Vallinen 2003–2005
Lauri Tierala 2006–2008
Arto Aniluoto 2008–2016
Antti Ahonen 2016–2017
Aku Aarva 2017–2021
Jesse Jääskeläinen 2021–2022
Totti Sivonen 2022–
Aiheesta muualla

Eurooppalainen Suomi
The European Movement International (englanniksi)
Eurooppa-päivä (Arkistoitu – Internet Archive)
Jeffrey Lieber

Jeffrey Lieber vuonna 2008.
Jeffrey Lieber (s. 1969) on televisio- ja elokuvakäsikirjoittaja. Hän syntyi Evanstonissa, Illinoisissa, Yhdysvalloissa ja kävi Evanston Township High Schoolia. Lieber on yksi televisiosarjan Lost luojista.
ABC palkkasi Lieberin kirjoittamaan pilottijakson sarjalle Lost. Projektin kehittyessä ABC hyväksyi mukaan myös J.J. Abramsin ja Damon Lindelofin.
Lostin ohella Lieber on ollut mukana elokuvien Tuck Everlasting ja Tangled käsikirjoitusprosessissa sekä luonut ja tuottanut FOXille (2004) ja Sony Pictures Televisionille (2008) esittämättömiä televisiopilotteja.
Lieberin ja Jerry Bruckheimerin sarjaa Miami Medical esitetään CBS:llä ainakin vuosien 2009 ja 2010 välinen televisiokausi.
Aiheesta muualla

Jeffrey Lieber Internet Movie Databasessa. (englanniksi)
Jere Anttalainen

Jere Anttalainen
Jere Anttalainen  on suomalainen taidoka, joka edustaa Kuopion taidoseuraa.
Hän on vyöarvoltaan 4. dan, Renshi.
| Vuosi | Arvokilpailumenestys |
| --- | --- |
SM-menestys: 2018:  jissen (ottelu) hopea hokei (liikesarja) kulta 2017: jissen (ottelu) pronssi hokei (liikesarja) hopea 2016: jissen (ottelu) kulta hokei (liikesarja) kulta dantai jissen (joukkueottelu) pronssi 2015: jissen (ottelu) kulta hokei (liikesarja) hopea dantai jissen (joukkueottelu) hopea 2012: dantai jissen (joukkueottelu) kulta  hokei (liikesarja) pronssi  2011:  jissen (ottelu) pronssi  2010:  dantai jissen (joukkueottelu) kulta  hokei (liikesarja) pronssi  tenkai (suunniteltu näytösottelu) hopea  jissen (ottelu) hopea  dantai jissen (joukkueottelu) kulta  Muutamia muita joukkuelajien SM-mitaleja vuodesta 1993 lähtien.
EM-menestys: 2015: jissen (ottelu) hopea hokei (liikesarja) pronssi dantai jissen (joukkueottelu) kulta dantai hokei (joukkueliikesarja) kulta tenkai (suunniteltu näytösottelu) hopea 2011: hokei (liikesarja) hopea  dantai hokei (joukkueliikesarja) kulta  tenkai (suunniteltu näytösottelu) kulta
MM-menestys: 2017: dantai jissen (joukkueottelu) hopea dantai hokei (joukkueliikesarja) pronssi tenkai (suunniteltu näytösottelu) pronssi 2013: dantai hokei (joukkueliikesarja) kulta dantai jissen (joukkueottelu) pronssi tenkai (suunniteltu näytösottelu) pronssi 2009: dantai hokei (joukkueliikesarja) pronssi  tenkai (suunniteltu näytösottelu) pronssi
Aiheesta muualla

Taidon kotisivut taido.fi. Suomen Taido. Viitattu 12.3.2019.
World Taido Championships 2013 Official Trailer (YouTube-linkki)
F. M. Pitkäniemi

Pitkäniemi vuonna 1933. Kuva: Pietinen.
Frans Mikael (Mikko) Pitkäniemi (15. syyskuuta 1878 Pirkkala – 18. syyskuuta 1948 Helsinki) oli suomalainen filosofian tohtori ja Valion pitkäaikainen toimitusjohtaja.
Henkilöhistoria ja ammattiura

Pitkäniemen vanhemmat olivat maanviljelijä Karl Efraim Pitkäniemi ja Ulrika Vilhelmina Pispa. Hän pääsi ylioppilaaksi Tampereen lyseosta 1897 ja valmistui Helsingin yliopistosta filosofian kandidaatiksi 1902, maisteriksi 1905, lisensiaatiksi 1908 ja tohtoriksi 1911. Pitkäniemi oli naimisissa 1906–1909 Margit Björklundin (k. 1909) ja vuodesta 1916 Anna Strömbladin kanssa.
Pitkäniemi oli Kotkan kauppakoulun ja kauppaopiston johtajana 1906–1908 ja sitten Valion toimitusjohtajana 1908–1945 ja Pellervo-Seuran johtokunnan puheenjohtajana 1918–1927. Hän oli Etelä-Suomi -lehden päätoimittajana 1904–1905, Pellervon päätoimittajana 1918–1925 sekä Suomen Osuustoimintalehden päätoimittajana 1918–1927. Pitkäniemi sai professorin arvon 1938.
Pitkäniemi oli perustamssa Valion neuvontaorganisaatiota ja Valion omaa tutkimuslaitosta jossa myöhemmin työskenteli muun muassa A. I. Virtanen. Voi oli 1930-luvulle saakka Suomen toiseksi tärkein vientituote metsäteollisuuden tuotteiden jälkeen joten Pitkäniemellä oli merkittävä asema Suomen kauppapolitiikassa. Pellervolaisen osuustoimintaliikkeen yhtenäisyyttä haittasi kuitenkin Valion johdon ja osuustoiminnan uranuurtajan tohtori Hannes Gebhardin välinen kunnianloukkausoikeusjuttu vuonna 1926, joka rikkoi Pitkäniemen ja Gebhardin välit. Gebhard oli arvostellut Pitkäniemeä liian liikemiesmäisistä otteista ja arvostellut myös hänen korkeaa palkkaansa. Pitkäniemi näet sai Valion tantiemi-järjestelyn vuoksi 6 penniä jokaisesta myydystä voiastiasta ja myynnin kasvettua rajusti myös Pitkäniemen tulot kasvoivat.
Valio kehittyi Pitkäniemen johtajakaudella pienestä vuonna 1905 perustetusta voinvientiosuuskunnasta suureksi keskusliikkeeksi. Hän edisti Suomen vientiä naapurimaihin osallistuessaan presidentin kauppavaltuuskuntiin. Politiikan pyörteisiin hän joutui pulavuonna 1917 puhjenneissa voimellakoissa, kun väkijoukko uhkasi ”hirttää Pitkäniemen hehkuvaan rautalankaan”.
Teoksia

Yhtymät (renkaat, kartellit, trustit) suurteollisuuden alalla. 1 osa, Teoretinen tarkastus, väitöskirja. Helsinki 1908
Torpparikysymys ja maanomistusolojen uudistus : miten asia voidaan ratkaista. Hanko, Helsingin suomalainen kirjakauppa, 1913
Voinvienti-osuusliike Valion toiminnasta: vastaus hra Evert Ekholmin ”arvosteluun”. Vaasa 1915
Maidonmyynti-osuuskunta, sen tehtävät ja sen suunnittelu; kirj. F. M. Pitkäniemi ja Otto P. Pehkonen. Pellervon kirjasto n:o 33. Helsinki 1916
Trustit, sosialismi ja osuustoiminta. Pellervon pikkukirjasia n:o 11. Helsinki, Pellervoseura, 1920
Oikealla tiellä: Valion johdon vastaus prof. Hannes Gebhardin hyökkäykseen; kirj. F. M. Pitkäniemi ja Otto P. Pehkonen. Helsinki, Kirjavälitys, 1926
Maatalousväen suhde margariiniin ja kermavastikkeihin : alustus Maatalousseurojen keskusliiton 18 määräaikaiseen kokoukseen.Helsinki, Maatalousseurojen keskusliitto, 1931
Karjataloustuotteittemme vientimarkkinat nykyhetkellä. Helsinki, Pellervoseura, 1932
Aiheesta muualla

Pitkäniemen elämäkerta Kansallisbiografiassa (maksullinen)
Jack Ruttan

| John Douglas Ruttan |
| --- | --- |

Henkilötiedot
Syntynyt: 5. huhtikuuta 1889
Kuollut: 7. tammikuuta 1973 (83 vuotta)
Kansalaisuus:  Kanada
Uran tiedot
Lempinimi:  "Jack" Ruttan
Laji:  Jääkiekko
Seura:  Winnipeg Hockey Club
Kilpauran kesto:  1905–1918
John Douglas "Jack" Ruttan (5. huhtikuuta 1889 – 7. tammikuuta 1973) oli kanadalainen amatöörijääkiekkoilija. Myöhemmin hän toimi myös valmentajana. Ruttan pelasi Winnipeg Hockey Clubissa, jossa saavutti amatöörimestaruus Allan Cupin. Hänet on otettu kunniagalleria Hockey Hall of Fameen.
Saavutuksia ja palkintoja

Allan Cup (1913)
Hockey Hall of Fameen (1963)
Manitoba Hockey Hall of Famen kunniajäsen
Aiheesta muualla

Legends Of Hockey: Jack Ruttan
http://www.mbhockeyhalloffame.ca/honoured/players.html?category=7&id=26 (Arkistoitu – Internet Archive) Jack Ruttan's biography] at Manitoba Hockey Hall of Fame (Arkistoitu – Internet Archive)
Jarosław Kalinowski

Jarosław Kalinowski.
Jarosław Kalinowski (ääntäminen puolaksi: [jaˈrɔswaf kaliˈnɔfskʲi] (s. 12. huhtikuuta 1962 Wyszków) on puolalainen poliitikko. Hän edustaa Puolan kansanpuoluetta.
Hänet valittiin ensimmäisen kerran Sejmiin vuonna 1993 ja hänet valittiin uudelleen myös seuraavissa vaaleissa: 1997, 2001, 2005 ja 2007. Vuoden 2005 parlamenttivaaleissa hän sai 15 855 ääntä kahdeksannestatoista vaalipiirissä, Siedlcen vaalipiirissä. Hänet valittiin uudelleen Sejmiin jälleen 21. lokakuuta 2007 pidetyissä parlamenttivaaleissa. Kalinowski valittiin 7. kesäkuuta 2009 Euroopan parlamentin jäseneksi Masovian voivodikunnan vaalipiiristä. Hän sai 51 014 ääntä. [lähde? ]
Aiheesta muualla

Kuvia tai muita tiedostoja aiheesta Jarosław Kalinowski Wikimedia Commonsissa
Jarosław Kalinowski Euroopan parlamentin jäsenet. Euroopan parlamentti.
Jan Mazoch

Jan Mazoch (2019)
Jan Mazoch (s. 5. syyskuuta 1985 Celacma-Frjdek) on tšekkiläinen mäkihyppääjä. Hänen veljensä Jiří Mazoch on mäkihyppääjä kuten oli myös veljesten isoisä Jiří Raška.
Mazoch teki ensiesiintymisensä mäkihypyn maailmancupissa 13. maaliskuuta 2002 Falunissa, Ruotsissa. Tšekin mäkihypyn maajoukkueeseen hän on kuulunut vuodesta 2003 lähtien. Hän on osallistunut maailmanmestaruuskisoihin Italian Val di Fiemmessä 2003 ja Saksan Oberstdorfissa 2005. Olympialaisiin hän on osallistunut Salt Lake Cityssä 2002 ja Torinossa 2006. Paras arvokisasijoitus henkilökohtaisissa lajeissa on Oberstdorfin MM-kisojen normaalimäen 28. sija ja joukkuekilpailuissa samojen kisojen normaalimäen joukkuekilpailun seitsemäs sija. Nuorten maailmanmestaruuskilpailuissa hän sijoittui normaalimäessä kolmanneksi vuonna 2003.
Mazoch loukkaantui vakavasti maailmancupin osakilpailussa Puolan Zakopanessa 20. tammikuuta 2007, kun tuuli paiskasi hänet maahan kesken hänen toisen kierroksen hyppyään. Mazoch iski päänsä alastulorinteeseen ja hänet vietiin Krakovan sairaalaan hengenvaarallisessa tilassa ja vaivutettiin koomaan. Hänen tilansa vakiintui yön aikana. Mazoch herätettiin koomasta 25. tammikuuta. Hänen tilansa koheni, ja hän siirtyi 31. tammikuuta Prahaan kuntoutukseen. Sairaalasta tuli myös tieto, että Mazoch voi palata mäkihyppääjäksi. Kaatumisensa jälkeen hän hyppäsi mäestä ensimmäisen kerran elokuussa 2007, ja marraskuussa 2007 hän palasi Tšekin A-maajoukkueeseen.
Aiheesta muualla

Mazochin viralliset sivut (Arkistoitu – Internet Archive)
Flying Tiger Line

| Flying Tiger Line |
| --- | --- |

 IATA: FT  –  ICAO: FTL 
Kutsukoodi:  TIGER
Perustettu:  1945
Lakkautettu:  1989 (yhdistettiin FedEx Expressiin)
Laivaston koko:  46
Solmukohdat:  Los Angelesin kansainvälinen lentoasema
Emoyhtiö:  Tiger International
Kotipaikka:  Los Angeles, Kalifornia, Yhdysvallat
Flying Tiger Line (IATA: FT, ICAO: FTL, kutsukoodi: Tiger, tunnetaan myös nimellä Flying Tigers) oli Yhdysvaltain ensimmäinen säännöllisiä lentoja lentänyt rahtilentoyhtiö. Se lensi paljon asevoimien tilauslentoja kylmän sodan aikana sekä omilla rahtikoneillaan että vuokratuilla matkustajakoneilla. Federal Express osti Flying Tiger Linen vuonna 1988, ja yhtiö lopetti toimintansa seuraavana vuonna.
Laivasto

Myyntinsä aikaan Flying Tiger Linella oli käytössä seuraavat lentokoneet:
19 Boeing 727-100F
8 Boeing 747-100F
13 Boeing 747-200F
6 Douglas DC-8-73
Aiheesta muualla

Kuvia tai muita tiedostoja aiheesta Flying Tiger Line Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Flying Tiger Line
Flying Tiger Linen Douglas C-54 Manchesterissa toukokuussa 1955.
Yhtiön ensimmäinen DC-8 Seattlessa vuonna 1972.
Flying Tiger Linen väreissä oleva FedEx Expressin Boeing 747-200F (pieni FedExin logo ohjaamon ikkunan takana).
Käännös suomeksi
Jaden Yuki

| Judai Yuki |
| --- | --- |
 Jaden Yuki animessa.
Luoja(t):  Naoyuki Kageyama
Näyttelijä(t):  KENN (japaniksi)  Matthew Charles (englanniksi) Markus Blom (suomeksi)
Ensi- esiintyminen:  mangan luku 1 (joulukuu 2005)
Kustantaja:  Shueisha
Henkilötiedot
Ikä:  15–17
Suhteet
Tutut:  Chazz Princeton Zane Truesdale Syrus Truesdale Bastion Misawa Chumley Huflington Alexis Rhodes
Infobox OKNimi-testi OK: 
Jaden Yuki (Yūki Jūdai) on kuvitteellinen hahmo manga- ja animesarjassa Yu-Gi-Oh! GX.
Jadenin kortteja

Tunnetuimpia Jadenin käyttämiä kortteja:
| --- | --- |
 Hirviöt Card Trooper  Chrysalis Chicky  Chrysalis Dolphin  Chrysalis Larva  Chrysalis Mole  Chrysalis Pinny  Chrysalis Pantail  Dark Catapulter  Dandylion  Elemental HERO Avian  Elemental HERO Bladedge  Elemental HERO Bubbleman  Elemental HERO Burstinatrix  Elemental HERO Clayman  Elemental HERO Necroshade  Elemental HERO Neo Bubbleman  Elemental HERO Neos  Elemental HERO Sparkman  Elemental HERO Wildheart  Hero Kid (3 kappaletta)  Neo-Spacian Air Hummingbird  Neo-Spacian Aqua Dolphin  Neo-Spacian Dark Panther  Neo-Spacian Flare Scarab  Neo-Spacian Grand Mole  Neo-Spacian Glow Moss  Winged Kuriboh  Winged Kuriboh LV10  Wroughtweiler Yhdistelmähirviöt Elemental HERO Air Neos  Elemental HERO Aqua Neos  Elemental HERO Dark Neos  Elemental HERO Darkbright  Elemental HERO Electrum  Elemental HERO Flame Wingman  Elemental HERO Flare Neos  Elemental HERO Glow Neos  Elemental HERO Grand Neos  Elemental HERO Mariner  Elemental HERO Mudballman  Elemental HERO Necroid Shaman  Elemental HERO Rampart Blaster  Elemental HERO Shining Flare Wingman  Elemental HERO Tempest  Elemental HERO Thunder Giant  Elemental HERO Wildedge :  Loitsut Bubble Shuffle  Bubble Blaster  Bubble Illusion  Burst Impact  Burst Return  Clay Wrap  Common Soul  Cyclone Bumerang  Dark Factory of Mass Production  De-Fusion  E - Emergency Call  Emergency Provisions  H - Heated Heart  Hero Flash!!  Fake Hero  Feather Shot  Fusion Gate  Fusion Recovery  Metamorphosis  Miracle Fusion  Mirage of Nightmare  Neo Space  O - Oversoul  Polymerization  Pot of Greed  R - Righteous Justice  Skyscraper  Skyscraper 2 - Hero City  Spark Blaster  The Flute of Summoning Kuriboh  The Warrior Returning Alive  Transcendent Wings Ansat A Hero Emerges  Edge Hammer  Elemental Mirage  Elemental Recharge  Hero Barrier  Hero Ring  Hero Signal  Hero Spirit  Insurance (2 kappaletta)  Mirror Gate  Soul Union
Follow Me Follow

| Follow Me Follow Spiders |
| --- | --- | --- |

Studioalbumin tiedot
 Julkaistu: 1980
 Tuottaja(t): Riku Mattila
 Tyylilaji: rock
 Levy-yhtiö: Kräk!
Spidersin muut julkaisut
| Speedin’ 1979 | Follow Me Follow 1980 |   |
Follow Me Follow (Kräk! ‎KRÄLP 8) on vuonna 1980 ilmestynyt Spidersin toinen pitkäsoitto.
Kappaleet > A-puoli

Train Train (säv. De Fleur Zenon)
Can’t Turn You Down (säv. tuntematon)
Lover Please (säv. Swan Bill Lance)
Soul Deep (säv. Thompson Wayne Carson)
Ain’t She Sweet (säv. Ager Milton)
This Ain’t No Time (säv. E. Lassila, T. Rusanen)
Kappaleet > B-puoli

Follow Me Follow (säv. Jeff Lynne)
Eager to Get on with You (säv. K.Kurikka, E. Lassila)
Senteen (säv. E. Lassila, T. Rusanen)
Drops (säv. E. Lassila, T. Rusanen)
Christine (säv. Kyösti Kurikka)
Muusikot

Jari Paulamäki – basso
Hannele Savolainen – sello
Jussi Haapalainen – rummut
Esko Lassila – kitara, laulu
Timo Rusanen – kitara, laulu
Riku Mattila – huuliharppu
Lucjan Czaplicki – saksofoni
Aiheesta muualla

Discogs.com – Follow Me Follow
Jadesoturi

| Jadesoturi |
| --- | --- |
 Elokuvan juliste.
Ohjaaja:  Antti-Jussi Annila
Käsikirjoittaja:  Antti-Jussi Annila Petri Jokiranta Iiro Küttner (tarina)
Tuottaja:  Petri Jokiranta Tero Kaukomaa Margus Õunapuu Peter Loehr San Fu Maltha
Säveltäjä:  Samuli Kosminen Kimmo Pohjonen
Kuvaaja:  Henri Blomberg
Leikkaaja:  Iikka Hesse
Pääosat:  Tommi Eronen Markku Peltola Krista Kosonen Zhang Jingchu
Valmistustiedot
Valmistusmaa:   Suomi    Kiina
Tuotantoyhtiö:  Blind Spot Pictures
Levittäjä:  Blind Spot Pictures Netflix
Ensi-ilta:   13. lokakuuta 2006    24. lokakuuta 2006
Kesto:  110 minuuttia
Alkuperäiskieli:  suomi, mandariinikiina
Budjetti:  2,7 miljoonaa euroa (SES 420 000e)
Aiheesta muualla
IMDb 
Elonet
AllMovie
Infobox OKNimi-testi OK: 
Jadesoturi (kiinaksi 玉战士 Yù zhànshì) on suomalais-kiinalaisena yhteistuotantona tehty elokuva, jonka tarina yhdistelee Kalevalan mytologiaa ja kiinalaista wuxia-elokuvakerrontaa. Elokuvan on ohjannut Antti-Jussi Annila.
Jadesoturi sai Suomen-ensi-iltansa 13. lokakuuta 2006 40 kopion voimin. Kiinassa se sai ensi-iltansa 24. lokakuuta 175 kopion voimin 80 kaupungissa. Jadesoturi oli samalla ensimmäinen suomalainen elokuva, joka pääsi Kiinassa teatterilevitykseen. Sitä levittää Kiinassa Warner China Film HG Corporation. Kiinan lisäksi elokuvan levitysoikeudet on myyty yli 30 maahan. Suomessa elokuva keräsi hieman vajaat 83 000 katsojaa.
Jadesoturin vastaanotto oli Kiinassa kriittinen. Paikallisiin lehtiin tehdyissä arvosteluissa moitittiin elokuvaa vaikeasti ymmärrettäväksi: siinä liikutaan sekä Suomessa että Kiinassa ja vielä eri aikakausien välillä. Lisäksi suomalaisten näyttelijöiden kiinan kielen ääntämystä ei pidetty hyvänä, vaan ennemminkin naurettavana.
Vuonna 2007 Jadesoturi sai Jussi-palkinnon parhaasta pukusuunnittelusta (Anna Vilppunen) ja parhaasta elokuvamusiikista (Kimmo Pohjonen ja Samuli Kosminen).
Suomalainen Bleak-yhtye esitti Kimmo Pohjosen ja ruotsalaisen Ana Johnssonin kanssa elokuvan tunnuskappaleen "Fate", joka valittiin vuoden 2007 parhaaksi pohjoismaiseksi kappaleeksi.
Rooleissa

| 0 | 1 | 2 |
| --- | --- | --- |
|  Tommi Eronen  | … |  Kai/Sintai   |
|  Markku Peltola  | … |  Berg   |
|  Krista Kosonen  | … |  Ronja   |
|  Zhang Jingchu  | … |  Pin Yu   |
|  Elle Kull  | … |  Weckström   |
|  Taiseng Cheng  | … |  Demoni   |
Aiheesta muualla

Jadesoturi Leffatykki.comissa